paragraph_text: Razmnožavanje biljaka svodi se na jednostavnu diobu stanice, fragmentaciju ili neko drugo odvajanje dijela tijela, koji će dati novu biljku. Tijekom evolucije biljaka došlo je do stvaranja posebnih specijaliziranih dijelova koji služe samo za razmnožavanje. Ti dijelovi tijela mogu biti jednostanični, pa se nazivaju spore jednim imenom, ili mogu biti višestanični dijelovi koji ponekad imaju vrlo složenu građu i nose različita imena, npr. sjemenke. Građa ovih tijela, koja su specijalizirana za reprodukciju, povezana je s njihovom funkcijom. Ovisno o karakteristikama rasplodnih dijelova, razmnožavanje može biti nespolno i spolno.